पाएं अपने शहर की ताज़ा ख़बरें और फ्री ई-पेपरडाउनलोड करें
मार्केट कमेटी टांडा के अधीन खरीद केंद्र घोड़ावाहा में खरीद एजेंसी मार्कफेड की ओर से खरीदी गेहूं की पिछले कई दिन से लिफ्टिंग से न होने से आढ़तियों व किसानों को मुश्किलों का सामना करना पड़ रहा है। आढ़तियों व किसानों ने कहा कि मौजूदा गेहूं के सीजन दौरान मार्कफेड खरीद एजेंसी की ओर से अब तक खरीद केंद्र घोड़ावाहा में 40 हजार क्विंटल गेहूं की खरीद की गई है, लेकिन सिर्फ 6 हजार बोरी गेहूं की ही अब तक लिफ्टिंग हो चुकी है। लिफ्टिंग न होने के कारण मंडी में खरीद एजेंसी में गेहूं की बोरियों के अंबार लगे हुए हैं। उपर से लगातार खराब हो रहे मौसम के कारण किसानों की चिंता बढ़ गई है। किसानों व आढ़तियों ने चेतावनी दी कि अगर सरकार ने जल्द से जल्द गेहूं की लिफ्टिंग न की तो संघर्ष करने के लिए मजबूर होंगे।
मार्कफेड के इंस्पेक्टर बलराज सिंह ने कहा कि पंजाब सरकार की एजेंसियों द्वारा मंडियों से जो माल खरीदा गया है, उसे एफसीआई में लिफ्टिंग करवाने में समस्या आ रही है क्योंकि एफसीआई दिन में उनकी 40 गाड़ियों का माल ही रोजाना उतार रही है। इसका कारण कोरोना के कारण बाहर से लेबर नहीं आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn